Ugar n wayyur akken tebda tettembiwil-d cwiṭ, tebda tettuɣal ɣur-s tudert i niqal tɣunfa-tt neɣ ahat d lajel-is ur d –nuwiḍ. Asmi i d –tuki, dayen tuɣal-d ɣer wallaɣ-is, ur d-tufi sdat-s anagar Yeḥya i yettrun am teqcict. Ur iban d imeṭṭi n nndama d lemɣiḍa neɣ d tin n tumert imi ur temmut ara. Cwiṭ kan ha-t-a tudef-d tmeṭṭut n baba-s. Mi akken i tt-twala tecmumeḥas, deg wul-is, tenna: “Wissen ansi i ass-id-yeɛreq akka ubrid?” - “Ferḥeɣ mi d-teqqleḍ ɣur-neɣ! Rziɣ-d assa-a imi iyi-id-yegra tiɣri urgaz-im yerna avḥal ay-a ur zmireɣ ara imi ass ideg tegrirbeḍ i yuweḍ baba-m leɛfu n Rebbi.” S tenfaliyin-agi ay tenṭeq ɣur-s. Am wakken tusa-d ad tt-tsemḥiḥed. Zira, ur iban ad tettru ɣef lhemm deg tella neɣ ɣef baba-s iḍefren yemma-s wer ma teḥder i temḍeltis. Din din gan-d sin n yiɣeẓran ɣef yimuyag-is(….)P69